|  |
| --- |
| **ПРАВИЛНИК**  **О КОРИШЋЕЊУ ПОДСТИЦАЈА ЗА ОРГАНСКУ БИЉНУ ПРОИЗВОДЊУ**  *("Сл. гласник РС", бр. 41/2017)* |

**Члан 1**

Овим правилником ближе се прописују врсте подстицаја за органску биљну производњу, услови, начин остваривања права на подстицаје и обрасци захтева за остваривање права на те подстицаје, као и максимални износи подстицаја по кориснику и по врсти поједине мере.

**Члан 2**

Подстицаји за органску биљну производњу обухватају следеће врсте подстицаја у одговарајућим износима по врсти поједине мере, и то:

1) основни подстицаји у органској биљној производњи;

2) регрес за средства за исхрану биља и оплемењиваче земљишта дозвољене за примену у органској биљној производњи у складу са прописом којим се уређују методе органске производње и која су уписана у регистар у складу са прописом којим се уређују средства за исхрану биља и оплемењивачи земљишта (у даљем тексту: регрес за ђубриво) у износу од 17 динара по литру, односно килограму, а највише 3.400 динара по хектару, и то за: Еуробиа 26, СИ ФОС, Патенкали, Соп Форт 0:0:50, Калијум сулфат/Калисоп/Хортисул, MYR Цинк-Манган, Auxum, Сцудо, Ревиве, Myr Chlorosys, Фертилеадер Голд, Maxflow Мн, Myr Калијум, Хумус Вита Сталлатицо Супер, Excellorga 4:2:6 + 3МгО, Авант Натур, Италполлина 4:4:4, DIX 10Н 10:3:3, Доматра К, Дуетто 3:3:7,Гуанито 6:15:3, Мицрогреен Г6, Греен УП Фе, Нервосол Complex НПК 4:3:4 Органиц Фертилизер, Цондит 2,5, Ековитал, Екофреез, Екобоостер 1, Сансоил, Ацтиве Фе, Фертиплус, Сифорга, Фертор, Wuxal Асцофол, Нано форте, Проецо 21 НПК, Атерра-M, Оаси Био, Myr Калцијум-бор, Phenix, Агроголд 4:3:2, Hortyflor, Фертиполлина, Ецоферро 250 Плус, Натурсоил, Трифендер WP, Микро Витал, НС Нитрагин за пасуљ и боранију, НС Нитрагин за грашак, НС Нитрагин за соју, НС Нитрагин за луцерку, Азотофиксин С, Азотофиксин D, Азотофиксин L, Азотофиксин Г, Азотофиксин З, Гала Азотофиксин, Азотофиксин П, Трианум П, Трианум Г, Нитро fix, Фурос, Биофор Плус, Биофор Ацтиве, Биофор Soya, ГеоЦелл 1, ГеоАгит ЦНПК 1, Уникер, Славол VVL, Славол, Тифи, Аегис Sym Мицрогрануле, Биофор Soya Liquid, Биоплуг, Екстрасол Голд, Рхизо Витал 42, Phylazonit ЦБ, Phylazonit MC, Славол за соју, Рхизо Вам Басиц, Натур Плазма, Натур Мицро, НоваФерм Дуал, НоваФерм Мулти, Флосал, Бацтофил Б-10, Бацтофил А-10, Екстрасол, Bacillomix специјал, Аегис Иррига, Аегис Sym Mycrogranule, Екстрасол Специјал Strowberry&Raspberry, Radixol С, Унистарт, Бактерије, Panoramix Wheat, Panoramix Маизе, Бајкал ЕМ-1, Агростемин-златни, Амиксол, Траинер, Асцо-Форте, ЕМ Актив, Тецамин Max, Фертиграин Старт, Фертиграин Фолиар, Делфан Плус, Калцификатор, Неоривит, Литховит форте, Ковил карбонат, Physiomax 975, Агроцал (Ца+Мг) прах, Агросол, Минерал Форте Плус, Протецт Форте, Зео-Мин, Панамин, Генерицо Агро Калциферт, Глистењак, Глистењак Еко Дар, ТерраЦоттем, Терахум, Терахум плус, Органика С, Чист глистењак, Уницо Универсале Топ Гарден, Супер Компост, Орцхидее, Пианте Грассе, Ацидофиле, Флора, Агрумен, Лумбрикогени Хумус, Компостин, Биозолфо 620, Агро угаљ, Оферт супстрат за производњу расада, Гаиа Универсале, Терри Универсале, Хортус Естиво, Плантобалт Субстрат 1, Треф Смарт V2001, ТПС Дарк фине, Флорахум-С, Прессед Пот (Пресстопф), Зелени супстрат супстрат за сетву и пикирање, Цултиво 1 Ф супстрат за сетву и пикирање, Цултиво 1 СФ супстрат за сетву, Терриццио Универсале, Тхомафлор Торф-Култур супстрат 1 (ТКС 1), Флорадур Б пот медиум цоарсе, Хансаторф, Флорабалт Сеед 2, Флорадур C Пот Clay Хи Ферт, Флорадур Б Сеед, Smix типо С 1,5, Флорагард ТКС 1 Инстант Плус, МКС 1, МКС 2, Флорагард ТКС 2 Инстант Плус, Флорагард поттинг соил (Блуменерде), Smix Флорадур C, МПС 1, White Пеат, Smix Флорабалт 0-40 мм, Субстрат 1, Субстрат 2, Супстрат ЕКО ДАР, Сеедлинг Субстрат, Потгронд П, Потгронд Х, Плантобалт субстрат 1 80/20, Неутрал пеат, Натурал пеат, ТС 2, Hawita-Балт Traysubstrat,Стецкмедиум, ТС 1, Флорабелла Блуменерде, Пиндструп Плус, Флорабелла Грунпфланзенерде, ТС 3, Супстрат Маки, Хумател, Терра Универсале, Плантафлор Суперфине, Плантафор ПФ Блоцк Цомп 1.5, БВБ Strawberry Growbag Субстрате Mix Б (24771 АВБ Блуе Б 100/10D), QTS 3, QTS 2, Цултиво 1 МГ, Органица Hobby Субстрат, Террацулт ТЦ 4 (80/20), Террацулт ТЦ 1 Блацк (50/50), Террацулт ТЦ 5, Террацулт ТЦ 6, Террацулт ТЦС Tray (30/70), Террацулт ТЦ 8, БВБ Блоцкинг, БВБ Tray Супстрате, БВБ Сеедлинг, Домофлор Mix 6 80/20, Натурахум Поттинг Соил, Домофлор Mix 22 80/20, Домофлор Mix 01 80/20, Домоплант, Екохумус плус, Чаробна земља, Хумотоп, MXS, НР 2, Новарбо ЦИЛЕ 70/30 Б, Флорабалт Плус Сеед 1, Балтиц 70/30, Новарбо Субстрате CC1ЛЕ, Type 4 и Type 2.

Подстицаји из става 1. тачка 1) овог члана утврђују се у одговарајућем износу по врсти поједине мере који се увећава 70% од износа за подстицаје који се за исту врсту мере исплаћују у складу са посебним прописима којима се уређује расподела подстицаја у пољопривреди и руралном развоју за основне подстицаје у биљној производњи.

**Члан 3**

Право на подстицаје из члана 2. став 1. тач. 1) и 2) остварује правно лице, предузетник и физичко лице - носилац комерцијалног породичног пољопривредног (у даљем тексту: подносилац захтева), који поред услова прописаних законом којим се уређују подстицаји у пољопривреди и руралном развоју, односно прописом којим се ближе уређују услови за остваривање права на основне подстицаје у биљној производњи и права на регрес за ђубриво, испуњава и следеће услове:

1) да је са овлашћеном контролном организацијом (у даљем тексту: овлашћена организација) закључио уговор о вршењу контроле и сертификације у органској производњи који важи за годину за коју се подноси захтев за коришћење подстицаја, односно у случају групне сертификације да је закључио уговор о сарадњи са произвођачем и да је у уговору који је тај произвођач закључио са овлашћеном контролном организацијом подносилац захтева наведен као произвођач кооперант, у складу са посебним прописом којим се ближе уређује контрола и сертификација у органској производњи и методе органске производње;

2) да у случају закупа пољопривредног земљишта на коме се обавља органска производња или у случају земљишта које је добијено на коришћење, најмање три године од дана подношења захтева за остваривање права на подстицаје за органску биљну производњу има закључен уговор;

3) да у наредне три године од године за коју је остварило право на подстицаје за органску биљну производњу примењује методе органске биљне производње у складу са законом којим се уређује органска производња, на катастарским парцелама за које је остварило право на подстицаје за органску биљну производњу.

**Члан 4**

Подстицаји за органску биљну производњу, у зависности од врсте подстицаја, остварују се на начин утврђен посебним прописима којима се уређује остваривање права на основне подстицаје у биљној производњи и регрес за ђубриво.

**Члан 5**

Захтев за основне подстицаје у органској биљној производњи подноси се на Обрасцу 1 - Захтев за остваривање права на основне подстицаје у органској биљној производњи у \_\_\_\_\_\_\_\_ години, који је одштампан уз овај правилник и чини његов саставни део.

Захтев из става 1. овог члана подноси се једанпут годишње, у два примерка Министарству финансија - Управи за трезор, од 3. маја до 30. јуна текуће године.

**Члан 6**

Захтев за остваривање права на регрес за ђубриво подноси се једанпут годишње, у два примерка Министарству финансија - Управи за трезор, у периоду од 3. маја до 30. септембра текуће године, на Обрасцу 2 - Захтев за остваривање права на регрес за ђубриво за органску производњу у \_\_\_\_\_\_\_ години, који је одштампан уз овај правилник и чини његов саставни део.

Уз захтев из става 1. овог члана подноси се оригинал фискалног исечка издат у складу са законом којим се уређују фискалне касе.

Ако се из фискалног исечка не могу утврдити сви подаци неопходни за остваривање права на регрес за ђубриво, уз фискални исечак подноси се и оригинал рачун.

Регрес за ђубриво остварује се за купљено ђубриво у периоду од 1. октобра претходне године до 30. септембра текуће године, за радове у пољопривреди.

**Члан 7**

За остваривање права на подстицаје из члана 2. овог правилника, поред документације која се доставља уз захтеве из чл. 5. и 6. овог правилника, доставља се и копија уговора закљученог са овлашћеном организацијом са роком важења за годину за коју се подноси захтев за коришћење подстицаја, односно у случају групне сертификације копија уговора о сарадњи са произвођачем и копија уговора који је тај произвођач закључио са овлашћеном контролном организацијом у којем је подносилац захтева наведен као произвођач кооперант.

За подстицаје из члана 2. став 1. тачка 1) овог правилника, у случају закупа пољопривредног земљишта на коме се обавља органска производња или у случају земљишта које је добијено на коришћење, доставља се и оверена копија уговора о закупу, односно коришћењу земљишта.

**Члан 8**

Министарство финансија - Управа за трезор утврђује да ли су испуњени прописани услови за остваривање права на подстицаје, упоређује податке из захтева са подацима из Регистра пољопривредних газдинстава, односно са подацима о пријављеним површинама и засејаним, односно засађеним површинама, утврђује да ли су испуњени услови прописани законом којим се уређују подстицаји у пољопривреди и руралном развоју и овим правилником, одобрава исплату и даје налог за пренос средстава на наменски рачун пољопривредног газдинства код пословне банке.

**Члан 9**

За подстицаје из члана 2. овог правилника укупни максимални износ који корисник подстицаја може да оствари је 136.000 динара.

**Члан 10**

Даном ступања на снагу овог правилника престаје да важи Правилник о коришћењу подстицаја за органску производњу ("Службени гласник РС", бр. 52/14, 57/14, 71/14, 62/15 и 33/16), у делу који се односи на органску биљну производњу и регрес за ђубриво.

**Члан 11**

Овај правилник ступа на снагу наредног дана од дана објављивања у "Службеном гласнику Републике Србије".

**Образац 1**

|  |  |
| --- | --- |
| РЕПУБЛИКА СРБИЈА |  |
| МИНИСТАРСТВО ФИНАНСИЈА |  |
| Управа за трезор, филијала \_\_\_\_\_\_\_\_\_\_\_\_\_\_\_\_ |  |
| Експозитура \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

**ЗАХТЕВ ЗА ОСТВАРИВАЊЕ ПРАВА НА ОСНОВНЕ ПОДСТИЦАЈЕ У ОРГАНСКОЈ БИЉНОЈ ПРОИЗВОДЊИ**

**У \_\_\_\_\_\_\_\_\_\_\_\_ ГОДИНИ**

|  |  |  |
| --- | --- | --- |
|  |  |  |
|  | Назив и седиште (место, улица и број) правног лица или предузетника/ име, презиме и пребивалиште (место, улица и број) носиоца породичног пољопривредног газдинства |  |

|  |  |
| --- | --- |
| БПГ |  |
| ЈМБГ/МБ |  |

Подносим захтев за исплату основних подстицаја у органској биљној производњи, и то за:

|  |  |  |  |  |
| --- | --- | --- | --- | --- |
| Шифра културе из Регистра пољопривредних газдинстава | Назив засејане/засађене културе | Површина под културом | | |
| ха | а | м2 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Укупно за све културе: | |  |  |  |
| Назив овлашћене контролне организације са којом произвођач има закључен уговор о вршењу контроле и сертификације у органској производњи: |  | | | |
| Број и датум уговора са овлашћеном контролном организацијом: |  | | | |
| За подносиоца захтева у својству произвођача кооперанта: | | | | |
| Број и датум уговора о сарадњи са произвођачем: |  | | | |
| Број и датум уговора произвођача са овлашћеном контролном организацијом у којем је подносилац захтева наведен као произвођач кооперант: |  | | | |

Под пуном прекршајном и кривичном одговорношћу ИЗЈАВЉУЈЕМ да су подаци наведени у овом захтеву тачни.

|  |  |  |  |
| --- | --- | --- | --- |
| УПРАВА ЗА ТРЕЗОР | |  |  |
| Захтев број: | Датум пријема: |  | У \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_          (место и датум) |
| Подстицај исплаћен: | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (потпис подносиоца захтева и печат) |
| Обрадио: | Контролисао: |  |  |

**Образац 2**

|  |  |
| --- | --- |
| РЕПУБЛИКА СРБИЈА |  |
| МИНИСТАРСТВО ФИНАНСИЈА |  |
| Управа за трезор, филијала \_\_\_\_\_\_\_\_\_\_\_\_\_\_\_\_ |  |
| Експозитура \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

**ЗАХТЕВ  
ЗА ОСТВАРИВАЊЕ ПРАВА НА РЕГРЕС ЗА ЂУБРИВО ЗА ОРГАНСКУ ПРОИЗВОДЊУ**

**У \_\_\_\_\_\_\_\_ ГОДИНИ**

|  |  |  |
| --- | --- | --- |
|  |  |  |
|  | Назив и седиште (место, улица и број) правног лица или предузетника/ име, презиме и пребивалиште (место, улица и број) носиоца породичног пољопривредног газдинства |  |

|  |  |
| --- | --- |
| БПГ |  |
| ЈМБГ/МБ |  |

Подносим захтев за остваривање права на регрес за купљено ђубриво за органску производњу \_\_\_\_\_\_\_\_\_\_\_\_ килограма/литара, укупне вредности \_\_\_\_\_\_\_\_\_\_\_ динара.

|  |  |
| --- | --- |
| Назив контролне организације са којом произвођач има склопљен уговор о вршењу контроле и сертификације у органској производњи |  |
| Број и датум уговора са овлашћеном контролном организацијом |  |
| За подносиоца захтева у својству произвођача кооперанта: | |
| Број и датум уговора о сарадњи са произвођачем: |  |
| Број и датум уговора произвођача са овлашћеном контролном организацијом у којем је подносилац захтева наведен као произвођач кооперант: |  |

Прилог:

1) фискални исечци за ђубриво \_\_\_\_\_\_\_\_\_\_\_ комада.

Под пуном материјалном и кривичном одговорношћу ИЗЈАВЉУЈЕМ да сам купљени репроматеријал за који подносим захтев за остваривање права на регрес за органску производњу употребио за производњу на сопственом пољопривредном газдинству.

|  |  |  |  |
| --- | --- | --- | --- |
| УПРАВА ЗА ТРЕЗОР | |  |  |
| Захтев број: | Датум пријема: |  | У \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_          (место и датум) |
| Подстицај исплаћен: | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (потпис подносиоца захтева и печат) |
| Обрадио: | Контролисао: |  |  |